**ՎԱՍԱԿԻ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլել ա, չի ըլել մի սարում մի բինա ա ըլել, էդ բինումն ըլել ա տասը դագավոր, տասը դագավորից մինը խնոցի ա հարել։

Դա մի տղա ա ունեցել, անումը՝ Վասակ։

Էդ մոտիկ հրևանների տղեր անցը կանչել ա, եղապատառ ա տվել․

Ասում ա.— Փետ չունեմ,— էն եղապատառ տվող կնիկը,— իմ Վասակին էլ վեկալեք, գացեք փետ բերեք։

Չորս ուրիշ էրեխա էլ Վասակի հետ են ընկնում, հինգը ֆոքով գնում են։

Մերին են դնում, որ փետ պտին անիլ, էն չորս ֆոքին դես ու դեն են վրա անցնում, որ փետ հավաքեն, Վասակը ղայիմ նստում ա։

Վասակին ասում են.— Դու էլ վե կաց, փետի վրա անցի[[1]](#footnote-1)։

Վասակը ասում ա.— Ես խի՞ եմ վրա անցնում, իմ մերը ձեզ եղապատառ ա տվել, դուք պտեք փետ անիլ։

Փետ անելիս տեղը շատ մըլոլ են անում, փետերը որ անում են, պրծնում, շլակում, Վասակին ասում են.— Շան հաչոցի վրա գնա՞նք, թե՞ մութը տեղի։

Վասակն ասում ա.— Շան հաչոցի վրա գնանք՝ շները կըկծեն, մո՛ւթը տեղի վրա գնանք։

Մութը տեղի վրա գնում են, տենում են մի լիս ա էրևում։ Էդ լիսի վրա գնում են, գնում են տենում են, որ ըտի մի տուն կա, էդ տան միչին մի մըրդագել պառավ կա, պառավին մի ախչիկ ունի՝ հյուրի֊մալաք։ Վասակի աչքին դուր ա գալի։ Մտիկ ա անըմ էս պառավին, որ մարդակեր ա, քշերն իրանց ուտիլ պտի։

Տեղերը շինում են, էն չորս հնգերը քնում են։ Պառավը ճրաքը հանգցնում ա, մի քիչ անսաս ա անում, որ վեկենա ուտի էդ տղերանցը։

Վասակի քունը տանում չի, էն տղերքը բան չեն գլխի ընկնում։

Պառավը ձեն ա տալի,— Ո՞վ ա քուն, ո՞վ ա զարթուն։

Վասակն ասում ա.— Վասակ ախպերը։

Պառավն ասում ա.— Վասակ ախպե՛ր, խի՞ չես քնում։

— Քու հավերի կճկըճոցից մարդի քուն կտանի՞։

Պառավը գնում ա ինչ հավ կա՝ խեղդում ա։

Դրա գնացած տեղը Վասակը մի հնգորը դուս ա տանում, պահում, տեղը բերում մի փետ դնում։ Էլի պառավը ղի ա տալի.— Ո՞վ ա քնով, ո՞վ ա զարթուն։

Քու ղազերի կճկըճոցից օքմընի քուն կտանի՞,— ասում ա Վասակը։

Նա գնում ա ղազերը խեղդելու, Վասակը մի հնգորն էլ ա դուս տանում, տեղը փետ դնում։ Տուն ա գալի պառավը, ղի ա տալի.— Ո՞վ ա քուն, ո՞վ ա զարթուն։

Վասակն ասում ա.— Վասակ ախպերը։

— Վասակ ախպե՛ր, խի՞ չես քնում։

— Ձիանու խրխնջոցից օքմընու քոսն կտանի՞։

Գնում ա պառավը ձիանոնցը ջարդում ա. դրա գնացած վախտը Վասակը մի հնգորն էլ ա դուս տանում, տեղը փետ դնում։

Պառավը եդ տուն ա գալի, ղի ա տալի.— Ո՞վ ա քնով, ո՞վ ա զարթուն։

Վասակը ղի ա տալի.— Վասակ ախպե՛րը։

— Վասակ ախպե՛ր, խի՞ չես քնում։

— Տըվարների բռանչելուցը քունս տանում չի։

Գնում ա պառավը տավարնին էլ ջարդում։

Նրա գնացած վախտը մի հնգորն էլ ա դուս տանում, տեղը փետ գնում ու հնգորտանցն ասում ա.— Էկեք գնա՛նք, հըմի պառավը թող տավարնին ջարդի։ Գնում են։

Պառավը գալիս ա տուն, էլի ղի տալի.— Ո՞վ ա քուն, ո՞վ ա զարթուն։

Տենում ա ձեն չկա։ Իրեք հետ ձեն ա տալի, ուրախանում ա, ասում ա.— Քնել են, գնամ չիմնուն էլ ուտեմ։

Գալիս ա տենում ա տղերանց տեղը փետ ա դրած, մնում ա իրան տանը փոշմանած։

Նրա գնացած վախտը, էն տղերքը, ճամփեն կես են արել, որ էն սարը պտի հասնին, Վասակն ասում ա.— Չխպլիկս մնացել ա, եդ պտեմ գնալ:

Հընգերտինքն ասում են.— Մարդագելից անչախ պրծել ես, հմի էլ ե՞դ պտիս գնալ։

Ասում ա.— Անհնարին ա, պետք ա գնամ։

Ասում ա ու եդ դառնում, գնում։ Գնում ա պառավի տունը։ — Ո՞ւր ա չխպըլիկս,— ասում ա պառավին։

Պառավն ասում ա.— Էկա՞ր, Վասակ ջա՛ն, քու անուշ մսին կարոտ եմ, էդ ա էկել ես, կուտեմ։

Վասակն ասում ա.— Հա՛, լավ կանես։

Ուզում ա, որ Վասակին գա բռնի, ուտի, պառավի էն հյուրի-մալաք ախչիկը տենում ա, որ Վասակը շատ սիրուն ա, աչքին շատ դիր ա գալի։ Ընչկել մոր թրին հասնիլը, թուրը բերում ա Վասակին տալի, մերը թրին ման ա գալի, գտնում չի։

Ասում ա.— Հըմի կերթամ փըշըրտորեմ կուտեմ։

Գիտի ոչ, որ թուրը Վասակի ձեռին ա։ Գնում ա Վասակի կուշտը, որ փըշրըտորիլ պտի, Վասակը թուրը հանում ա, պառավին տալի, էրկու կտոր անում։ Հյուրի֊մալաք ախչկանը վեր ա ունում ու պառավի հարստությունն էլ ա տանում։ Գնում ա իրան տուն, օխտն օր, օխտն քշեր հրսանիք անում, պսակվում։

Նրանք հասան իրանց մուրազին, դուք էլ հասնեք ձեր մուրազին։ Չարը ընդի, բարին ըստի։

Աստըծանե իրեք խնձոր վեր ընկավ մինը՝ ասողին, մինը՝ լսողին, մինն էլ՝ ալամ աշխարքին։

1. Փայտ հավաքիր—Ծ. Բ.: [↑](#footnote-ref-1)